Gandia lamenta la mort del gran poeta Francisco Brines, Fill Predilecte d'Oliva
21 maig 2021

## Gandia lamenta la mort del gran poeta Francisco Brines, Fill Predilecte d'Oliva21 maig 2021Última actualització: 21 maig 2021

![](../gestion/img/3e61e754e8279f7699317fd3b433d3e95da753ece735150acc60dbb685ad223f.jpg)  
  

L’Ajuntament de Gandia ha lamentat la mort ahir del poeta saforenc i universal, **Francisco Brines Bañó** (Oliva 22/01/1932 – Gandia(hospital) 20/05/2021), el darrer representant viu de la generació literària dels 50 en llengua castellana. Així, ha mostrat el seu suport a la família i les amistats, així com a la localitat veïna d’Oliva, on va nàixer Brines, on era Fill Predilecte i on va viure els seus darrers dies, refugiat a l’Elca, santuari literari de referència.

És per això, que l’Ajuntament se suma al decret de la Generalitat i declara tres dies de dol oficial des de hui divendres fins al diumenge 23 de maig. A més, com a mostra de condol i reconeixement, aquests dies les banderes oficials onejaran a mitja asta.

**Diana Morant, Alcaldessa de Gandia**: _«Lamentem la pèrdua del gran poeta d’Oliva, estimat i respectat pels poetes coetanis, mestre de mestres per a les generacions posteriors. La seua obra és de les més notables de la poesia en castellà de les últimes dècades»._

«_Volem mostrar el nostre condol per la desaparició d’aquest homenot universal, que ens ha deixat un llegat literari i de reconeixements amplíssim, com el recent Premi Cervantes 2020, que va poder rebre la setmana passa, per a més orgull de la nostra comarca, bressol dels clàssics_», ha assegurat **Nahuel González, regidor delegat de Cultura**.  
  
**José Manuel Prieto Part, regidor responsable de l'IMAB:** _"Ha mort Francisco Brines, el més important dels nostres poetes i homes de lletres. Ens llega la llum dels versos on estan l’amor, la mar infinita, l’horitzó de tarongers i atzar. La llum en esta nit tan trista... La seua obra està més viva que mai a les nostres biblioteques municipals"._

Foto: https://www.fundacionfranciscobrines.org/biografia/